****

**รายงานผลการวิเคราะห์ความเสี่ยง**

**เกี่ยวกับการปฏิบัติงานที่อาจเกิดการทุจริตและประพฤติมิชอบ**

**ประจำปีงบประมาณ พ.ศ. ๒๕๖4**

**เทศบาลตำบลวาปีปทุม**

**งานนิติการ**

**สำนักปลัด**

**เทศบาลตำบลวาปีปทุม**

**อำเภอวาปีปทุม จังหวัดมหาสารคาม**

**สารบัญ**

**รายงานผลการวิเคราะห์ความเสี่ยงเกี่ยวกับการปฏิบัติงานที่อาจเกิดการทุจริตและประพฤติมิชอบ**

**เทศบาลตำบลวาปีปทุม ประจำปีงบประมาณ พ.ศ. ๒๕๖4**

**บทที่ ๑ : บทนำ 1**

๑.๑ หลักการและเหตุผล 1

๑.๒ วัตถุประสงค์ ๒

**บทที่ ๒ : การวิเคราะห์ความเสี่ยง ด้านการทุจริตและประพฤติมิชอบ ๓**

๒.๑ การวิเคราะห์ความเสี่ยงด้านการทุจริตและประพฤติมิชอบ ๓

- เกณฑ์ระดับโอกาสที่จะเกิดความเสี่ยง (Likelihood) ๓

- เกณฑ์ระดับความรุนแรงของผลกระทบ (Impact) ที่ส่งผลต่อบุคลากร ๓

- ระดับความเสี่ยง (Degree of Rick) ๔

- ตารางระดับความเสี่ยง (Degree of Rick) ๔

๒.๒ การวิเคราะห์ความเสี่ยงด้านการทุจริตและประพฤติมิชอบ ๔

(Risk Assessment for Conflict of Interest)

๒.๓ ตารางการวิเคราะห์ความเสี่ยงด้านการทุจริตและประพฤติมิชอบ ๕

(Risk Assessment Plan for Conflict of Interest)

๒.๔ การจัดทำแผนภูมิความเสี่ยง (Risk Map) ๖

๒.๕ สรุปภาพรวมของผลการวิเคราะห์ความเสี่ยงด้านการทุจริตและประพฤติมิชอบ ๖

**บทที่ ๓ : ผลการจัดการความเสี่ยงด้านการทุจริตและประพฤติมิชอบ ๘**

๓.๑ ประโยชน์ของการวิเคราะห์ความเสี่ยงด้านการทุจริตและประพฤติมิชอบ ๘

๓.๒ ปัญหาและอุปสรรคของการวิเคราะห์ความเสี่ยงด้านการทุจริตและประพฤติมิชอบ ๘

๓.๓ แนวทางปรับปรุงแก้ไขความเสี่ยงด้านการทุจริตและประพฤติมิชอบ ๘

**บทที่ ๑**

1

**บทนำ**

**๑.๑ หลักการและเหตุผล**

ความเสี่ยง (Risk) คือ การวัดความสามารถที่จะดำเนินการให้วัตถุประสงค์ของงานประสบความสำเร็จ ภายใต้การตัดสินใจ งบประมาณ กำหนดเวลา และข้อจำกัดด้านเทคนิคที่เผชิญอยู่ ความเสี่ยงจึงอาจเกิดขึ้นได้ ตลอดเวลาอันเนื่องมาจากความไม่แน่นอนและความจำกัดของทรัพยากร การจัดการความเสี่ยงหรือการบริหาร ความเสี่ยง (Risk management) คือ การจัดการความเสี่ยงทั้งในกระบวนการในการระบุ วิเคราะห์ (Risk analysis) ประเมิน (Risk assessment) ดูแล ตรวจสอบ และควบคุมความเสี่ยงที่สัมพันธ์กับกิจกรรมหน้าที่และ กระบวนการทำงาน เพื่อให้องค์กรลดความเสียหายจากความเสี่ยงมากที่สุด อันเนื่องมาจากภัยที่องค์กรต้องเผชิญ ในช่วงเวลาใดเวลาหนึ่งหรือเรียกว่า อุบัติภัย (Accident)

การทุจริตและประพฤติมิชอบ หรือความขัดแย้งกันระหว่างการทุจริตและประพฤติมิชอบและ ผลประโยชน์ส่วนรวม หรือ Conflict of Interests หมายถึง สถานการณืหรือการกระทำที่บุคคล ไม่ว่าจะเป็น นักการเมืองข้าราชการ พนักงาน หน่วยงาน หรือผู้ให้บริการ มีผลประโยชน์ส่วนตัวมากจนมีผลต่อการตัดสินใจ หรือการปฏิบัติหน้าที่ในตำแหน่งหน้าที่ที่บุคคลนั้นรับผิดชอบอยู่ และส่งผลกระทบต่อประโยชน์ของส่วนรวม กล่าวคือการที่เจ้าหน้าที่ของรัฐตัดสินใจหรือปฏิบัติหน้าที่ในตำแหน่งของตนอันก่อให้เกิดประโยชน์ต่อตนเองหรือ พวกพ้องมากกว่าประโยชน์ส่วนรวม ซึ่งการกระทำดังกล่าวจะเกิดขึ้นอย่างรู้ตัวหรือไม่รู้ตัว ทั้งเจตนาและไม่ เจตนา ในรูปแบบที่หลากหลาย จนกระทั่งกลายเป็นธรรมเนียมปฏิบัติที่ไม่เห็นว่าเป็นความผิด ตัวอย่างการ กระทำดังกล่าว มีให้พบเห็นได้มากในสังคม ส่งผลให้บุคคลนั้นขาดการตัดสินใจที่เที่ยงธรรม เนื่องจากการยึด ผลประโยชน์ส่วนตนเป็นหลัก ได้ส่งผลเสียหายให้เกิดขึ้นกับประเทศชาติ ก่อให้เกิดการกระทำที่ผิดจริยธรรมและ จรรยาบรรณของเจ้าหน้าที่ของรัฐที่ต้องคำนึงถึงประโยชน์สาธารณะ แต่ทำหน้าที่กลับตัดสินใจหรือปฏิบัติหน้าที่ โดยคำนึงถึงประโยชน์ส่วนตนหรือพวกพ้องเป็นหลัก

การวิเคราะห์ความเสี่ยงเกี่ยวกับการทุจริตและประพฤติมิชอบ หมายถึง กระบวนการวิเคราะห์ความเสี่ยง ที่เป็นระบบในการบริหารปัจจัยและควบคุมกระบวนการปฏิบัติงาน เพื่อลดมูลเหตุของโอกาสที่จะทำให้เกิดความ เสียหายจากกการปฏิบัติงานที่อาจเกิดผลประโยชน์ หรือความขัดแย้งระหว่างผลประโยชน์ส่วนตนและ ผลประโยชน์ส่วนรวมเป็นสำคัญ อันเกี่ยวเนื่องเชื่อมโยงอย่างใกล้ชิดกับการทุจริต กล่าวคือยิ่งมีสถานการณ์หรือ สภาวการณ์ของการขัดกันของประโยชน์ส่วนตนและประโยชน์ส่วนรวมมากเท่าใด ก็ยิ่งมีโอกาสก่อให้เกิดหรือ นำไปสู่การทุจริตมากเท่านั้น

เทศบาลตำบลวาปีปทุม อำเภอวาปีปทุม จังหวัดมหาสารคาม ได้ดำเนินการวิเคราะห์ความเสี่ยง เกี่ยวกับการปฏิบัติงานอันอาจเกิดการทุจริตและประพฤติมิชอบ โดยวิเคราะห์ความเสี่ยงเกี่ยวกับการปฏิบัติงาน จากโครงการกิจกรรม หรือการดำเนินงานจากแผนปฏิบัติการป้องกันปราบปรามการทุจริตและประพฤติมิชอบ ประจำปีงบประมาณ พ.ศ. ๒๕๖๕ เพื่อนำมาวิเคราะห์หาสาเหตุ หรือปัจจัยของความเสี่ยงอันเกิดจากการทุจริต และประพฤติมิชอบในการดำเนินงาน

**๑.๒ วัตถุประสงค์**

2

๑. เพื่อตรวจสอบการบริหารงานและการปฏิบัติราชการของเจ้าหน้าที่ ไม่ให้เกิดการแสวงหาผลประโยชน์ ส่วนตัวในตำแหน่งที่อันมิควรได้โดยชอบตามกฎหมาย

๒. เพื่อสร้างความน่าเชื่อถือในการบริหารราชการให้กับเทศบาลตำบลวาปีปทุม

๓. เพื่อแสดงเจตจำนงสุจริตในการบริหารราชการของเทศบาลตำบลวาปีปทุม

**บทที่ ๒**

3

**การวิเคราะห์ความเสี่ยงด้านการทุจริตและประพฤติมิชอบ**

**๒.๑ การวิเคราะห์ความเสี่ยงด้านการทุจริตและประพฤติมิชอบ**

การวิเคราะห์ความเสี่ยงด้านการทุจริตและประพฤติมิชอบ เป็นการวิเคราะห์โอกาสที่จะเกิดผลกระทบ ของความเสี่ยง เพื่อประเมินโอกาสและผลกระทบที่จะเกิดขึ้น และดำเนินการวิเคราะห์และจัดลำดับความเสี่ยง โดยกำหนดเกณฑ์การประเมินมาตรฐานที่จะใช้ในการประเมินความเสี่ยงด้านการทุจริตและประพฤติมิชอบ ได้แก่ ระดับโอกาสที่จะเกิดความเสี่ยง(Likelihood) และความรุนแรงของผลกระทบ (Impact) และระดับความเสี่ยงโดย กำหนดเกณฑ์ในเชิงคุณภาพ เนื่องจากข้อมูลเป็นเชิงพรรณนาที่ไม่สามารถระบุเป็นตัวเลข หรือจำนวนโดย กำหนดเกณฑ์ในเชิงเงินได้

เกณฑ์ระดับโอกาสที่จะเกิดความเสี่ยง (Likelihood)

|  |  |  |
| --- | --- | --- |
| **ระดับ** | **โอกาส** | **คำอธิบาย** |
| 1 | น้อยมาก | มีโอกาสเกิดขึ้นน้อยมาก |
| 2 | น้อย | มีโอกาสเกิดขึ้นน้อย |
| 3 | ปานกลาง | มีโอกาสเกิดขึ้นปานกลาง |
| 4 | มาก | มีโอกาสเกิดขึ้นมาก |
| 5 | มากที่สุด | มีโอกาสเกิดขึ้นมากที่สุด |

เกณฑ์ระดับความรุนแรงของผลกระทบ (Impact) ที่ส่งผลต่อบุคลากร

|  |  |  |
| --- | --- | --- |
| **ระดับ** | **โอกาสที่จะเกิด** | **คำอธิบาย** |
| 1 | น้อยมาก | สร้างความไม่สะดวกต่อการปฏิบัติงาน |
| 2 | น้อย | ไม่สะดวกต่อการปฏิบัติงานบ่อยครั้ง |
| 3 | ปานกลาง | บรรยากาศการปฏิบัติงานไม่เหมาะสม |
| 4 | สูง | ลงโทษทางวินัยไม่ร้ายแรง |
| 5 | สูงมาก | ลงโทษทางวินัยอย่างร้ายแรง |

\*ระดับความเสี่ยง (Degree of Risk) แสดงถึงความสำคัญในการบริหารความเสี่ยง โดยพิจารณาจากผลคูณ ของระดับโอกาสที่จะเกิดความเสี่ยง (Likelihood) กับระดับความรุนแรงของผลกระทบ (Impact) ของความเสี่ยง แต่ละสาเหตุ (โอกาส × ผลกระทบ) กำหนดเกณฑ์ไว้ ๔ ระดับ ดังนี้

**ระดับความเสี่ยง (Degree of Risk)**

4

|  |  |  |  |
| --- | --- | --- | --- |
| **ระดับความเสี่ยง** | **ช่วงคะแนน** | **เขตสี** | **มาตรการควบคุม** |
| ระดับความเสี่ยงต่ำ | ๑-๓ คะแนน | เขียว | ยอมรับความเสี่ยง |
| ระดับความเสี่ยงปาน กลาง | ๔-๙ คะแนน | เหลือง | ยอมรับความเสี่ยง แต่ควรมีมาตรการควบคุม |
| ระดับความเสี่ยงสูง | ๑๐-๑๖ คะแนน | ส้ม | ต้องมีมาตรการควบคุมความเสี่ยงให้อยู่ใน ระดับที่ยอมรับได้ |
| ระดับความเสี่ยงสูงมาก | ๑๗-๒๕ คะแนน | แดง | ต้องมีมาตรการควบคุมความเสี่ยงหรือ หลีกเลี่ยงความเสี่ยง โดยการหยุด ยกเลิก เปลี่ยนแปลงกิจกรรม |

ตารางระดับความเสี่ยง (Degree of Rick)

|  |  |  |  |  |  |  |
| --- | --- | --- | --- | --- | --- | --- |
| **ความรุนแรงของ ผลกระทบ (Impact)** | **5** | 5 | 10 | 15 | 20 | 25 |
| **4** | 4 | 8 | 12 | 16 | 20 |
| **3** | 3 | 6 | 9 | 12 | 15 |
| **2** | 2 | 4 | 6 | 8 | 10 |
| **1** | 1 | 2 | 3 | 4 | 5 |
|  |  | **1** | **2** | **3** | **4** | **5** |
|  |  | **โอกาสที่จะเกิดความเสี่ยง (Likelihood)** | | | | |

**๒.๒ การวิเคราะห์ความเสี่ยงด้านการทุจริตและประพฤติมิชอบ (Risk Assessment for Conflict of Interest)**

เทศบาลตำบลวาปีปทุม ได้ศึกษาถึงปัญหาและแนวโน้มโอกาสในการเกิดการทุจริตและ ประพฤติมิชอบ ที่พบว่ามีความเสี่ยงในการเกิดการทุจริตและประพฤติมิชอบ ดังนี้

๑. การนำทรัพย์สินของหน่วยงานไปใช้ส่วนตัว เช่น การนำรถราชการไปใช้ในกิจธุระส่วนตัวและในหลาย กรณีมีการเบิกค่าน้ำมันด้วย หรือแม้แต่การนำวัสดุอุปกรณ์เครื่องใช้ของส่วนกลางไปเป็นของส่วนตัว เป็นต้น

๒. การจัดซื้อจัดจ้างและการจัดหาพัสดุ เนื่องจาก หากพบขั้นตอนการกระทำที่ไม่โปร่งใส หรือการ กระทำผิด หรือละเว้น หรือประมาท จะส่งผลเสียต่อองค์กรในภาพรวม รวมถึงการบริหารงานในขั้นตอนภายใน องค์กร และอาจรวมึงการเอื้อประโยชน์ให้ซึ่งกันและกันของเจ้าหน้าที่ ผู้ที่เกี่ยวข้อง หรือหน่วยงานที่ติดต่อ ราชการ ประกอบกับมีระเบียบการจัดซื้อจัดจ้างออกใหม่ หากเจ้าหน้าที่ผู้ปฏิบัติงานไม่ศึกษาค้นคว้าหรือเข้ารับ การอบรมเพื่อสร้างความรู้ความเข้าใจที่ถูกต้องในการปฏิบัติงาน อาจมีข้อผิดพลาดในการปฏิบัติงาน ซึ่งส่งผล เสียหายแก่องค์กรอย่างร้ายแรงและส่งผลต่อภาพลักษณ์ขององค์กรด้วย

๓. การรับของขวัญหรือรับของกำนัลจากร้านค้าที่มีมูลค่าสูง เนื่องจากร้านค้าหรือผู้ประกอบการหวัง ผลประโยชน์ในการขายสินค้าในอนาคต เป็นการให้ของกำนัลที่มีเงื่อนไข อาจเอื้อประโยชน์ให้ซึ่งกันและกันหรือ เจ้าของร้านค้าหรือผู้ประกอบการได้

5

**๒.๓ ตารางการวิเคราะห์ความเสี่ยงด้านการทุจริตและประพฤติมิชอบ (Risk Assessment Plan for Conflict of Interest)**

|  |  |  |  |  |  |  |
| --- | --- | --- | --- | --- | --- | --- |
| **ประเด็นความเสี่ยง** | **ปัจจัยเสี่ยง** | **วัตถุประสงค์** | **การประเมินความเสี่ยงด้านการทุจริตและประพฤติมิชอบ** | | | |
| **โอกาส** | **ผลกระทบ** | **ระดับ**  **ความเสี่ยง** | **ลำดับ**  **ความเสี่ยง** |
| (๑) การนำ ทรัพย์สินของ หน่วยงานไปใช้ ส่วนตัว | เจ้าหน้าที่หรือ พนักงานบางคน อาจ มีการนำเอาทรัพย์สิน ของหน่วยงานไปใช้ ส่วนตัวโดยไม่ได้ขอ อนุญาตจาก ผู้บังคับบัญชา โดย อาจจะเอาไปใช้ ส่วนตัว | เพื่อป้องกันไม่ให้เกิดการ ทุจริตและประพฤติมิ ชอบในเรื่องการนำ ทรัพย์สินของหน่วยงาน ใปใช้ส่วนตัว | ๕ | 4 | 20 | 1 |
| (๒) จัดซื้อจัดจ้าง และการจัดหา พัสดุ | การจัดซื้อจดัจ้างไม่ เป็นไปตามระเบียบที่ เกี่ยวข้องหรือมีการ จัดหาพัสดุที่ไม่เป็นไป ตามข้อกำหนดมา ทดแทน | เพื่อให้การจัดซื้อจดัจ้าง และการจัดหาพัสดุ ให้ เป็นไปตามประกาศ ระเบียบ หลักเกณฑ์ วิธี ปฏิบัติ และดำเนินการ ตามเกณฑ์การประเมิน คุณธรรมและความ โปร่งใสในการ ดำเนินงานของ หน่วยงานภาครัฐ (Integrity and Transparency Assessment : ITA) | 4 | 3 | 15 | 2 |
| (๓) การรับ ของขวัญหรือรับ ของกำนัลจาก ร้านค้าที่มีมลูค่า สูง | เจ้าหน้าที่อาจรับ ของขวัญหรือของ รางวัลหรือของกำนัล จากร้านค้าที่มีมูลค่า สูงเพื่อหวังขายสินค้า ในอนาคตอาจนำไปสู่ การจัดหาพัสดุที่ไม่เป็นไปตามข้อกำหนด มาทดแทน | เพื่อให้การจัดซื้อจดัจ้าง และการจัดหาพัสดุ เป็นไปตามกฎหมาย ระเบียบ ข้อบังคับ มติ ครม. และหนังสือสั่งการ ที่เกี่ยวข้องกับการ ป้องกันการทุจริตใน องค์กร | 5 | 1 | 9 | 3 |

**๒.๔ การจัดทำแผนภูมิความเสี่ยง (Risk Map)**

6

|  |  |  |  |  |  |  |
| --- | --- | --- | --- | --- | --- | --- |
| **ความรุนแรงของ ผลกระทบ (Impact)** | **5** |  |  |  |  |  |
| **4** |  |  |  |  | (๑) |
| **3** |  |  |  |  | (๒) |
| **2** |  |  |  |  |  |
| **1** |  |  |  |  | (๓) |
|  |  | **1** | **2** | **3** | **4** | **5** |
|  |  | **โอกาสที่จะเกิดความเสี่ยง (Likelihood)** | | | | |

จากการจัดทำแผนภูมิความเสี่ยง (Risk Map) ที่ได้จากการวิเคราะห์ความเสี่ยงและจัดลำดับความสำคัญ ของความเสี่ยงด้านการทุจริตและประพฤติมิชอบ สามารถสรุปวิเคราะห์ความเสี่ยงและจัดลำดับความสำคัญของ ความเสี่ยงด้านการทุจริตและประพฤติมิชอบได้ ดังนี้

|  |  |
| --- | --- |
| **ผลการวิเคราะห์ความเสี่ยงด้านการทุจริตและ ประพฤติมิชอบ** | **ลำดับความสำคัญของความเสี่ยง** |
| (๑) การนำทรัพย์สินของหน่วยงานไปใช้ส่วนตัว | ลำดับ ๑ (ระดับความเสี่ยงสูงมาก = ๒๐ คะแนน) |
| (๒) จัดซื้อจัดจ้างและการจัดหาพัสดุ | ลำดับ ๒ (ระดับความเสี่ยงสูง = ๑๕ คะแนน) |
| (๓) การรับของขวัญหรือรับของกำนัลจากร้านค้าที่มี มูลค่าสูง | ลำดับ ๓ (ระดับความเสี่ยงปานกลาง = ๕ คะแนน) |

**๒.๕ สรุปภาพรวมของผลการวิเคราะห์ความเสี่ยงด้านการทุจริตและประพฤติมิชอบ**

จากผลการวิเคราะห์ความเสี่ยงด้านการทุจริตและประพฤติมิชอบขององค์การบริหารส่วนตำบลดงใหญ่ และการจัดลำดับความสำคัญของความเสี่ยงด้านการทุจริตและประพฤติมิชอบ สามารถสรุปได้ดังนี้

**ลำดับที่ ๑** อยู่ในระดับความเสี่ยงสูงมาก (ระดับความเสี่ยงสูงมาก = ๒๐ คะแนน) มีความสำคัญที่ควร ต้องรีบแก้ไข โดยศึกษาปัญหาที่เกี่ยวข้องพบว่า เนื่องจากพนักงานบางคนไม่คำนึงถึงผลที่จะเกิดขึ้นกับองค์กร ผู้บังคับบัญชาควรกำกับดูแลและกำชับให้พนักงานคำนึงถึงประโยชน์ส่วนรวมมากกว่าประโยชน์ส่วนตน เพื่อ ประโยชน์สูงสุดขององค์กรเป็นสำคัญ

**ลำดับที่ ๒** อยู่ในระดับความเสี่ยงสูง (ระดับความเสี่ยงสูง = ๑๕ คะแนน) มีความสำคัญที่ควรต้องรีบแก้ไข โดยศึกษาปัญหาที่เกี่ยวข้องพบว่า บุคลากรหรือผู้ปฏิบัติ ขาดการศึกษาระเบียบ หรือกฎหมายที่เกี่ยวข้องอย่าง สม่ำเสมอ โดยเฉพาะอย่างยิ่งพระราชบัญญัติการจัดซื้อจัดจ้างและการบริหารพัสดุในภาครัฐ พ.ศ. ๒๕๖๐ ที่มีผล ใช้บังคับในวันที่ ๒๓ สิงหาคม ๒๕๖๐ เป็นต้นไป รวมถึงขาดการพัฒนาทักษะที่เกี่ยวข้องในการปฏิบัติงานหรือ ในสายอาชีพ ดังนั้น ผู้บริหารจึงควรพัฒนาบุคลากรอย่างต่อเนื่องและสม่ำเสมอเพื่อเพิ่มประสิทธิภาพในการ ปฏิบัติงานและให้บริการประชาชน

**ลำดับที่ ๓** การรับของขวัญหรือของกำนัลจากร้านค้าที่มีมูลค่าสูง อยู่ในระดับความเสี่ยงปานกลาง (ระดับความเสี่ยงปานกลาง = ๕ คะแนน) มีความสำคัญที่ต้องแก้ไข โดยศึกษาปัญหาที่เกี่ยวข้องพบว่า ผู้ปฏิบัติงานมีความเข้าใจผิดในเรื่องการรับของรางวัลที่มีมูลค่าสูง ในบางครั้งอาจไม่ได้คำนึงว่าของที่รับจาก ผู้ประกอบการอาจมีมูลค่าสูงกว่าที่กฎหมายกำหนด ผู้บริหารควรกำชับเจ้าหน้าที่ทุกคนให้ถือปฏิบัติตามกฎหมาย ระเบียบ หรือหนังสือสั่งการที่เกี่ยวข้อง เพื่อป้องกันไม่ให้เกิดการทุจริตและประพฤติมิชอบเกิดขึ้นภายในองค์กร

7

**บทที่ ๓**

8

**ผลการจัดการความเสี่ยงด้านการทุจริตและประพฤติมิชอบ**

**๓.๑ ประโยชน์ของการวิเคราะห์ความเสี่ยงด้านการทุจริตและประพฤติมิชอบ**

๑. บุคลากรเกิดความตระหนักถึงความเสี่ยงที่อาจเกิดขึ้นในระบบงานหรือการปฏิบัติงานโดยไม่ตั้งใจและ ปรับเปลี่ยนพฤติกรรมในระบบงานหรือการปฏิบัติงานให้ถูกต้องยิ่งขึ้น

๒. หน่วยงานที่พบปัญหาความเสี่ยงด้านการทุจริตและประพฤติมิชอบ ได้มีการปรับปรุงแก้ไข หรือมีการ กำหนดมาตรการ หรือแนวทางการปฏิบัติ ให้มีประสิทธิภาพมากขึ้นในหน่วยงาน

๓. เป็นฐานข้อมูลและองค์ความรู้สำหรับการบริหาร และการปฏิบัติงานเพื่อลดปัญหาการทุจริตคอร์รัปชั่น และเพื่อให้การบริหารจัดการความเสี่ยงด้านการทุจริตและประพฤติมิชอบมีประสิทธิภาพ และมุ่งสู่องค์กรปลอด จากการทุจริต

**๓.๒ ปัญหาและอุปสรรคของการวิเคราะห์ความเสี่ยงด้านการทุจริตและประพฤติมิชอบ**

๑. การวิเคราะห์ปัญหายังไม่ครอบคลุมทุกกิจกรรมที่เกิดขึ้นในหน่วยงาน ทำให้บางกิจกรรมยังมีความ เสี่ยงด้านการทุจริตและประพฤติมิชอบอยู่ภายใต้กิจกรรม

๒. การพบปัญหาความเสี่ยงด้านการทุจริตและประพฤติมิชอบ ยังใช้ระยะเวลาในการดำเนินการปรับปรุง แก้ไขที่ล่าช้า ทำให้ในช่วงระยะเวลาดังกล่าว ยังคงมีการปฏิบัติงานตามแบบวิธีเดิม

๓. หน่วยงานไม่ให้ความสำคัญ หรือยังมองไม่เห็นปัญหาที่จะเกิดขึ้นที่จะส่งผลต่อบุคลากร หรือองค์กรจึง เกิดการเพิกเฉย หรือไม่ปฏิบัติตามแนวทางที่ถูกต้อง

**๓.๓ แนวทางปรับปรุงแก้ไขความเสี่ยงด้านการทุจริตและประพฤติมิชอบ**

๑. เร่งดำเนินการจัดอบรมหรือสัมมนา เพื่อให้บุคลากรทราบและตระหนักถึงหลักเกณฑ์การจัดซื้อจัดจ้าง ให้ถูกต้องตามระเบียบ การศึกษากฎหมายที่เกี่ยวข้อง หรือบทลงโทษ หากพบผู้กระทำการฝ่าฝืนเพื่อป้องกัน ความเสี่ยงด้านการทุจริตและประพฤติมิชอบ หรือการหาช่องทางเพื่อกระทำการทุจริต

๒. นำประเด็นความเสี่ยงเกี่ยวกับการทุจริตและประพฤติมิชอบ ที่มีการวิเคราะห์ความเสี่ยงมาปรับปรุง แก้ไข เพื่อป้องกันไม่ให้เกิดปัญหาการทุจริตและประพฤติมิชอบในหน่วยงาน

๓. กำหนดให้มีมาตรการหลักเกณฑ์ หรือแนวทางปฏิบัติที่เกี่ยวข้องชัดเจนเพิ่มมากขึ้น ในรายละเอียด การปฏิบัติงานในด้านต่าง ๆ โดยอาจกำหนดให้เป็นข้อตกลงการปฏิบัติราชการระหว่างผู้บริหารท้องถิ่นและหัวหน้า ทุกสำนัก/กอง เพื่อเพิ่มศักยภาพขององค์กรในด้านความโปร่งใสและปลอดจากการทุจริต

หน่วยงานผู้รับผิดชอบประเมินความเสี่ยง : งานนิติการ สำนักปลัด

ชื่อผู้รายงาน : นางสาวพรรณธิภา ทาอามาตย์ ตำแหน่ง นิติกรปฏิบัติการ